
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35						


U  I M E  R E P U B L I K E  H R V A T S K E

R J E Š E NJ E

	Trgovački sud u Zadru, po sutkinji Tini Grgas, u prethodnom postupku radi  utvrđenja pretpostavki za otvaranje stečajnoga postupka nad dužnikom OSCAR ZADAR d.o.o., Zadar, Mihovila Klaića 4, OIB: 92833497458, 29. rujna 2017.

r i j e š i o   j e

I. Obustavlja se prethodni postupak nad dužnikom OSCAR ZADAR d.o.o., Zadar, Mihovila Klaića 4, OIB: 92833497458.
II. Ročišta zakazana za dan 7. studenoga 2017. u 9,00 sati u prethodnom postupku neće se održati. 
III. Nalaže se Financijskoj agenciji neposredno po primitku ovog rješenja, osloboditi sredstva u iznosu od 3.125,00 kuna zaplijenjena s računa dužnika primjenom odredbe čl. 112. st. 1. Stečajnog zakona na ime predujma za namirenje troškova stečajnoga postupka te ista staviti na raspolaganje uvodno označenom dužniku. 

Obrazloženje

	Financijska agencija je 9. lipnja 2017. podnijela ovom sudu prijedlog za otvaranje stečajnoga postupka nad uvodno označenim dužnikom na temelju odredbe čl. 110. st. 1. Stečajnog zakona (Narodne novine broj 71/15, u nastavku teksta: SZ) navodeći da na dan 7. lipnja 2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 131.657,89 kuna te da ima tri zaposlenika. 
Rješenjem ovog suda posl. br. gornji od 27. rujna 2017., a povodom navedenog prijedloga, pokrenut je prethodni postupak te je zakazano ročište radi utvrđivanja pretpostavki za otvaranje stečajnoga postupka nad dužnikom za dan 7. studenoga 2017. 
Postupajući po pozivu ovog suda Financijska agencija je dostavila u spis potvrdu od 27. rujna 2017. iz koje proizlazi da je dužnik u međuvremenu podmirio predmetno dugovanje povodom kojeg je podnesen prijedlog za otvaranje stečajnog postupka nad istim te da račun dužnika više nije u blokadi.
	Odredbom čl. 6. st. 2. t. 1. SZ-a propisano je da će se smatrati da je dužnik nesposoban za plaćanje ako u Očevidniku redoslijeda osnova za plaćanje kojeg vodi Financijska agencija ima jednu ili više evidentiranih neizvršenih osnova za plaćanje u razdoblju dužem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa, dok je odredbom čl. 7. st. 1. SZ-a propisano da prezaduženost postoji ako je imovina dužnika pravne osobe manja od postojećih obveza. Nadalje, odredbom 128. st. 9. SZ-a je propisano je da će sud obustaviti postupak ako dužnik do završetka prethodnoga postupka postane sposoban za plaćanje.  
	S obzirom da iz potvrde Financijske agencije od 28. rujna 2017. proizlazi da račun dužnika više nije u blokadi te da u Očevidniku redoslijeda osnova za plaćanje više nema evidentiranih neizvršenih osnova za plaćanje, to je razvidno da su prestali stečajni razlozi nesposobnosti dužnika za plaćanje i prezaduženosti istog u smislu odredbi čl. 5., 6. i 7. SZ-a te da je dužnik do završetka prethodnoga postupka postao sposoban za plaćanje. 
Postupajući temeljem odredbe čl. 128. st. 9. SZ-a, a prethodno utvrdivši da nisu ostvareni stečajni razlozi iz odredbi čl. 5., 6. i 7. SZ-a potrebni za otvaranje stečajnog postupka nad dužnikom, predmetni prethodni postupak je trebalo obustaviti te donijeti odluku kao u točkama I. i II. izreke rješenja. 
S obzirom da iz prijedloga Financijske agencije proizlazi da je s računa dužnika zaplijenila iznos od 3.125,00 kuna na ime predujma za namirenje troškova stečajnoga postupka, to se odluka suda iz točke III. izreke ovog rješenja temelji na odgovarajućoj primjeni odredbe čl. 112. st. 7. SZ-a. 


U Zadru 29. rujna 2017.
                                        
 Sutkinja:
                                                                         Tina Grgas


UPUTA O PRAVNOM LIJEKU: 
Protiv ovog rješenja dopuštena je žalba u roku od 8 dana od isteka osmog dana od objave rješenja na e-Oglasnoj ploči suda. Žalba se podnosi u tri primjerka putem ovog suda za Visoki trgovački sud Republike Hrvatske u Zagrebu.



Dostaviti: 
1. Dužniku neposredno i putem e-Oglasne ploče suda
1. FINA, e-Oglasna ploča suda  
1. e-Oglasna ploča suda/dužnik  

